Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/15), а согласно член 27 и член 34 став 1  од Законот за слободен пристап до информации од јавен карактер (“Службен весник на Република Северна Македонија“ бр. 101/19) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Здружение ,, Лидери за едукација, активизам и развој- ЛЕАД‘‘ Скопје,  поднесена против  Општина Карпош, на 17.09.2026 година го донесе следното:

Р Е Ш Е Н И Е
[bookmark: _GoBack]Жалбата изјавена од Здружение ,, Лидери за едукација, активизам и развој- ЛЕАД‘‘ Скопје,  поднесена против Општина Карпош, заведена во Агенцијата за заштита на правото на слободен пристап до информациите од јавен карактер под бр.08-314 на 16.09.2026  година СЕ ОТФРЛА како ненавремена.
О Б Р А З Л О Ж Е Н И Е
Здружение ,, Лидери за едукација, активизам и развој- ЛЕАД‘‘ Скопје, како што е наведено во Жалбата, на 11.08.2026 година поднел Барање за пристап до информации од јавен карактер до Општина Карпош, со кое побарал електронски запис  и по електронски пат да му бидат доставени  следните  информации:   
„.. Постапката спроведена по Јавен повик за избор на младинска организација или опганизација за млади која ќе раководи со Младинскиот центар- Карпош:
1. Копија од одлуката, решението, заклучокот или други акти со кој е извршен изборот на организацијата што ќе раководи со Младинскиот центар – Карпош, со датум и архивски број.
2. Информација за називот на избраната организација, вкупниот број бодови што ги освоила и периодот за кој е избрана да раководи со младинскиот центар.
                                     ..........
	10. Информација дали во текот на постапката биле изменети, дополнети или различно толкувани критериумите за оценување и доколку биле, копија од документите со кои е направена или одобрена таквата измена‘‘.
Имателот на информации на ова Барање не одговорил во законски предвидениот рок, поради што Барателот на информацијата, не запазувајќи го  законски предвидениот рок, поднел Жалба до Агенцијата заведена под бр.08-314 на 16.09.2026 година. 
Постапувајќи по наведената Жалба, Агенцијата за заштита на правото на слободен пристап до информации од јавен карактер истата ја отфрли како ненавремена, поради следното: 
Агенцијата утврди дека во конкретниот случај, Барателот на информации ја поднесува Жалбата по истекот на законскиот рок, поради тоа што Барањето за пристап до  информации од јавен карактер до Имателот го доставил на 11.08.2026 година, додека Жалбата до Агенцијата ја поднесува на 16.09.2026 година, што истата ја прави ненавремена.
Во член 21 став 1 од Законот заслободен пристап до информации од јавен карактер е утврдено дека: „Имателот на информацијата е должен веднаш да одговори по Барањето на Барателот, а најдоцна во рок од 20 дена од денот на приемот на Барањето“.
Согласно член 20 став 3 од истиот Закон „Ако имателот на информацијата во рокот утврден во членот 21 од овој закон не му овозможи на барателот пристап до информацијата и ако не донесе и не му достави на барателот решение се смета дека барањето е одбиено по што барателот може да поднесе жалба до Агенцијата во рок од 15 дена“. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.
ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

Директор,
         Петар Гајдов

